คลอดมาแล้วเดือนกว่าค่ะ แต่ยังมีเลือดออกตั้งแต่วันคลอดจนถึงตอนนี้ ไปหามาเมื่อวันที่3แล้วบอกว่ารกไม่ได้ค้าง ให้รอดูอีกนึงอาทิตแต่เลือดก็ยังมาอยู่ แบบนี้ควรทำยังไงดีค่ะ เลือดออกแบบสีแดงสดแล้วก้แดงเข้มค่ะ
สวัสดีค่ะ อาการเลือดออกหลังคลอดบุตรนั้น ในช่วงแรกอาจจะมีสาเหตุมาจาก น้ำคาวปลา รกค้าง การติดเชื้อในมดลูกหรือปากมดลูก มดลูกไม่หดตัวหลังคลอด การมีการแข็งตัวของเลือดที่ผิดปกติโดยควรไปพบแพทย์เพื่อตรวจหาสาเหตุที่แน่ชัด เพราะการตกเลือดหลังคลอดติดต่อกันมาถึง 1 เดือนขึ้นไปแล้วนั้น เป็นความผิดปกติ หากไม่ได้มีรกค้าง ก็ควรตรวจภายในหรืออัลตราซาวน์หน้าท้องเพิ่มเติมดูด้วยว่าไม่ได้มีการติดเชื้อในมดลูกหรือปากมดลูก น้ำคาวปลานั้นควรออกภายในไม่เกิน 1 เดือนหลังคลอดบุตร หลังจากคลอดบุตรครบ 1 เดือนแล้วไม่ควรมีน้ำคาวปลาเป็นเลือดสีแดงสดอีกหากเลือดออกเยอะไม่หยุด มีอาการซีด เพลีย จากการเสียเลือด ควรกลับไปพบแพทย์ก่อนนัด ในระหว่างนี้งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง